الروح تسري حولنا طاب المساء والقلب يسبح في بحار الشوق يحمل دموع العين عن سر البكاء وعن الامان والمعاني عن معنى الوفاة. عن الرضا بالله انحل الفؤاد محلقا كالطير في جو السماء. عطر
قلوب اريجهم قد فاح من هذا اللقاء. الروح تسري ملائك حولنا طاب المساء طاب المساء. اعزائي المشاهدين السلام عليكم ورحمة الله الله وبركاته افخر كثيرا ان التقي بكم عبر هذه القناة المتميزة
قناة الناس الفضائية التي وضعت في عالم الاعلام السنة الحسنة فكان كل من اتى بعدها من القنوات الدينية تبع لها في الاثر وهي شريكة له في الاجر ويزداد فخري هذا ويتعاظم ان يكون هذا اللقاء
مع صاحب الفضيلة الشيخ العلامة المحدث ابي اسحاق الحويني الذي مات دائما ما تتضائل امامه الكلمات وتتوارى خلف يعني هامته الجمل والمفردات ساختصر الكلام واقول دائما السلام عليكم ورحمة الله وبركاته. واهلا ومرحبا بك شيخي. وعليكم السلام ورحمة الله وبركاته
احنا دلوقتي في دنيا التغيير فالهامات والكلمات والكلام ده يتغير هزا كله يتخيل. وهذا عهدنا بعد الثورات فحضرتك يعني آآ مكانتك عظيمة ولله الحمد والمنة في كل الاحوال قبل وبعد التغيير
الحمد لله. آآ شيخنا الحبيب اهلا بك في قناتك قناة الناس وعودا حميدا. واشراقة مباركة بحول الله وقوته. الحمد لله الحبيب يقول بعض الناس دائما آآ او احيانا الصمت حكمة
ويقول الاخر آآ ازا كان الكلام من فضة فالسكوت من زهب. مم. ولا ينسب لساكت قول كل هذه العبارات ربما تتزاحم الان وتذكرنا بموقف صمت فضيلتك في كل هذه الاحداس التي مرت بالبلاد
على الرغم ما هو معروف عنكم انكم دائما تدافعون عن الحق تأمرون بالمعروف وتنهون عن المنكر حتى وان كانت المسائل ليست عظيمة او فبالرغم من كبر الاحداس التي مرت في يعني الشهر المنصرم والذي قبله آآ حضرتك التزمت الصمت
فمتى يكون الصمت حكمة ومتى لا يكون الحمد لله رب العالمين والصلاة والسلام على نبينا سيد المرسلين وعلى اله واصحابه اجمعين اه احيانا يكون الصمت ابلغ من الكلام وآآ اذكر آآ يعني آآ
الشافعي رحمه الله كان في منازرة مع اسحاق بن راهويه وكان اسحاق آآ يعني لا يعطي الشافعية حقه يعني كان يظن انه من اقرانه فكان يعني احيانا يعني يظهر منه الاستخفاف
الشافعي حتى يعني آآ جرت بينهما مناظرة فاخطأ اسحاق توجيه السؤال فيها فسكت الشافعي. هم. فعلق السبكي على هذا فقال صمت الشافعي ابلغ من الكلام فكأنما القى ما اسحاق حجرا. يا سلام! لاحيانا يعني آآ
الصمت يكون ابلغ من الكلام لكن فيما يتعلق يعني موقفي وانا يعني يمكن وضحت توضيحا سريعا. مم. في محاضرتي اا. عبدالعزيز العزيز بالله هو ان الحدث ان الحدث كان كبيرا
وكان هائلا ولم يكن معتادا والعلم الذي درسته علم الحديث الخاص بالنقل نقل الكلام ونزري فيه والتروي والكلام ده يؤثر على منظومة حياتي وتلقيه للكلام العادي. هم. يعني انا مصبوغ
العلم الذي احببته ويعني اوقفت حياتي لاجله يعني. نعم اي انسان ينقل لي كلاما او آآ يعني آآ حدثا انا اتروى فيه واقلبه واروزه ازنه ثم آآ بعد ذلك آآ انطق
آآ الذي حدث في البداية كان شيئا عاديا مظاهرات عادية والكلام دهوت وكان المنتزر او المتوقع على كل المستويات وعند كل الافهام والاذهان انها تنتهي كسابقتها. مم وما توقع احد ان المسألة ممكن تمشي بهذا حتى ان
يعني آآ جيوش صحفيين اللي كانوا بيكتبوا في الصحف كانوا يقولون مصر ليست كتونس. نعم. ويرددون هذه العبارة على اساس ان النظام فيها قوي جدا والدولة يعني الامن فيها قوي وشديد بوليسي حاكم البلد تماما وكده
جرت الاحداث بسرعة هائلة هذه السرعة الهائلة من الصعب جدا ان تقرأ المشهد قراءة صحيحة يعني انا شبهت الذي حدس شبورة ضباب كثيف جدا ورجل بيمشي بسيارته في هذا الضباب الكثيف
اه اه كيف يمشي لو مشي على سرعة مية وعشرين مية وتلاتين مية وخمسين ده حاجة من اتنين. اما ان يكون بصيرا بطريق مدرب على انه يمشي في هذا الجو
سائقي الاجرة اللي احنا عارفينهم دول ماشيين وحافظين الطريق. وعارفين السكك وعارفين المحاور والمداور والكلام ده فاما ان يكون بصيرا جدا واما ان يكون احمق. هم. ليه؟ لان اذا لم يكن خبيرا بالطريق شيء طبيعي ان ان يصطدم بشيء بشيء امامه
ما هو الطريق يكون واخد آآ لفة كده يقوم نازل في الترعة فانا الحقيقة يعني آآ لم يكن عندي آآ تصور عن الاحداث كما ينبغي مع بعد بلدي عن موقع الحدث. هم
وكانت ظروف صحية انذاك يعني تمنع حتى من عافاكم الله ان انا يعني اتابع فكنت اقرأ آآ الجرائد بصورة يومية ومتصور ان المسألة ماشية بصورة لحد ما تفاقمت المسائل يوم تمانية وعشرين يناير
في يوم الجمعة وحصل هذا الانفلات الامني والغياب الامني وخطفت الدولة كلها وصارت المسألة كده. فازداد آآ يعني قلقي الشديد ماذا بعد ذلك؟ يعني يمكن قبل يوم تمانية وعشرين القراءة الى حد ما مع انها ضبابية. لكن كنا ممكن نستشف انها ستكون كسابقتها. مم. بعد يوم تمانية وعشرين وبعد هزا الانفلات
تغير المشهد تغيرا كاملا بحيس ان الضباب اصبح اشد كثافة. هم. فدي مسألة اجتهادية يعني انا بعض اخوانا الذين قد يوجهون الي لو ويقولون انت انت سكت والله انت اذا كنت انت رجل صاحب بصيرة
من اول لحظة واتكلمت والله دي بقى يعني مواهب. هم. انا من عادتي في الحكم بعد هذا السن يعني ان اتريث حتى استطيع ان اقرأ قراءة صحيحة وانا بينت ان الكلام في وسط هذه الجموع الثائرة
آآ التي تصرخ وبعض اخواننا يقول آآ يعني يعاتب يقول هذه لم يكن في صراخ وهذا الكلام غير حقيقي اولا اه الانسان عندما مهما كان عاقلا ومتزنا الصراخ يمكن ان يقلب آآ آآ الحكم
الحكم بتاعه مهما كان عاقلا الانسان اذا رأى لان طباع الناس بتسرق يسرق بعضها من بعض. يعني انا عندما ارى الرجل يبكي ممكن ابكي لبكائي ده ده كان كان صراخ وكان من الظلم والعدوان والمطالبة وبعدين في الاول خالص الذين خرجوا لا كانوا بيطالبوا لا بالتغيير ولا
الدستور ولا بالكلام ده. كانت المسألة كانت بداية. لكن دخلت بعد كده التيارات السياسية كلها وكل اللي كان بيكتب في الجرايد على مدى سنوات طويلة يطالب بحاجة معينة بدأ يظهرها. مم. لحد ما نضجت الفكرة كلها. فهو انا سكوتي الحقيقة يعني لم يكن اهمالا. مم. للمسألة لكن انا
وكنت اريد اذا تكلمت لان اعلم ان هناك من ينتظر كلمتي فاما ان اكون متكلما بحق وببصيرة واما ان اسكت. هو الحقيقة المنتزرين لكلمة فضيلتك كانوا كتير جدا. وكان وما زال يقال
للسلفيين وللشيوخ كفانا سلبية. ودعونا نبدأ العمل كيف كنت ترى آآ يعني حضرتك مسل هزه العبارات توجه لدعاة آآ يعني المنهج السلفي وبتكرار كفانا سلبية ولابد من المشاركة والله انا الحقيقة اه يعني مش فاهم ما ما وجه السلبية التي وقع فيها السلفيون. اولا اه انا سمعت هذه العبارة من بعض
لما بدأوا يقول لك عايزين نشارك في حزب سياسي وبتاع والكلام ده يقول كفانا سلبيا اين السلبية التي وقعنا فيها نحن نقول بفضل الله سبحانه وتعالى ابتداء ثم آآ ان الله عز وجل وفقنا آآ كمجموعة كبيرة
اه احدثنا زلزالا حقيقيا ليس في مصر ولكن في بلاد المسلمين. من خلال شاشات فضائيات في بلاد فتحت باكملها بالفضائيات زي تونس مسلا. نعم. او في ليبيا او يمكن مصر يعني عشان فيها يعني برضو
كبير فيها تجمع من المشايخ كبير لكن اللي حصل ان حصل آآ زلزال انا لا احد ينكره على الاطلاق الهجمة التي كانت قبل آآ السورة دي وهاجمونا وكانوا يعدونا للسلفيين فخا وانا كنت اعرف هذا. وكنت عارف ان الدولة
او النظام انذاك كان يعد فخا للسلفيين وكنت انا تلفيقا. وكنت معتقد انا معتقد بيني وبين نفسي وقراءة الاحداث اننا سنكون كلنا من جملة المعتقلين. مم. وان في تلفيق قضايا ملفقة. مم. ستنالنا بعد هدمة اا مجلة روز اليوسف
المتخصصة في يعني كره كل ما هو اسلامي حتى لو كان آآ شيئا ظاهرا حتى لو لم يكن من لب الاسلام نعم. حتى كان شيئا من المظاهر كانوا يكرهون كل هذا
والهجمة الشرسة في الجرائد على مدة مسلا اربع خمس شهور ليس على شخصي انا فقط بل على آآ كثير من المشايخ والكلام عنا بالزور والبهتان احنا انا كنت متوقع ان اه في اه اه حدث سيحدث لنا معاشر السلفيين. وان تعودنا ازا ارادوا ان هم يعملوا حاجة بيهيأوا لها
كله في الجرائد والمجلات عشان لو جه الحدث يقول لك آآ الناس تستقبله يعني ما تستنكروش يعني استنكارا كبيرا ده السلفيون بفضل الله سبحانه وتعالى هم اساسا مهمتهم الاصلية هي حراسة الدين
واقامة الناس على طريق العبودية. هو ده آآ دي دعوة الرسل والسلفيون قاموا بجهد جبار. انا استطيع ان انا آآ اروض الاسد لكن كيف اروض انسانا يجادلني كيف يعني آآ يعني آآ اغير منظومة حياة انسان
انا مش عايز ادعي بطولة يعني ولا ولا اقول الجهد الذي كنا نبذله مع الناس عندما يأتي. هو ده السؤال اللي هيفرض نفسه. حضرتك كنت بتعمل ايه وقت لأ ما انا اقول ماذا كنت افعل في وقت الصمت يعني
آآ لم اكن آآ يعني صامتا بمعنى الصمت يعني انا انت تعلن محافظتي من كفر الشيخ يعني بينها وبين القاهرة حوالي مية وعشرين كيلو. نعم لما آآ حصل هذا الفراغ الامني
وبقت فيه لجان شعبية بتحفظ الامن في في الشوارع والطرق والكلام ده وجدنا ان كثير من العوام بدأوا هم اللي يعملوا لجان طيب كانوا لهم ممارسات سيئة اللجان الشعبية. اللجان الشعبية. لو مارسات سيئة. ناس من العوام جهلة
بعضهم لا يصلي وناس قد يكون بعضهم بالبلطجية والكلام ده يوقفوا اي سيارة ويتعاملوا معها بنوع من الصدف الشديد فانا مع اخواني الشباب يعني من تلامزة وابنائي والكلام ده انزلوا
ومع كل لجنة من هذه اللجان يكون فيه اتنين او تلاتة من الاخوة يهزبوا اخلاق اي واحد آآ غير مهذب في التعامل. مم. انت نازل عشان تحفز امن مش عشان تبقى مكان الذي مضى. مم. كل ما عمله زباط وكده. خلاص بالزبط عملوا
ومسكوا البلد ولبسوا الدور يعني كانهم امنوا الكلام ده الحاجة التانية اللي هي كانت خطيرة يعني تعتبر نقص الموارد. مم. نقص المواد. المواد الغذائية. مم. يعني في ناس كانت بتشتري الاكل يوم بيوم
ده خلاص ما فيش البلد واقفة ما فيش مرتبات ما فيش شغل الكلام ده. الحاجة التانية حتى اللي معه فلوس احيانا كان يبحث عن ولا يجدها وآآ بيتي مقصود يعني كثير من الناس بيأتيني
فنظرت الى هذه المشكلة يعني كيف يمكن ان نحل هذه المشكلة؟ نعم. قلنا ان اقل شيء ان احنا نوفر الارز لان رز ممكن يتاكل لوحده يعني بدون بدون ايدام ولا ولا شيء من هذا الكلام
جينا نبحس عن الارز وجدنا الارز ارتفع الى الضعف. مم. يعني الطين بقى بتلت تلاف جنيه وكان قبل كده اقل بكتير. وفي نفس الوقت المضارب نفسها اه ما فيش حد بيبيع
فلابد من الاتصالات عملنا اتصالات غبنا فترة يعني طويلة وتحسبنا لان مش عارفين البلد رايحة على فين ولا هذه المظاهرات متى ستنتهي وفي نوع من العصيان المدني فماذا نفعل قدرنا احنا يعني لبسنا شخصية الدولة
في في هذه المحنة ازاي نقدر نوفر مسلا على الاقل خمس تلاف اسرة آآ الطعام لمدة شهرين. مسلا. هم. وده يحتاج الى مال قد ايه؟ وكيف سنستطيع تدبير هذه الاموال مع آآ هذا الايه
هذا التضييق اللي هو يعني اللي معه فلوس بيحتفظ بها لنفسه. حتى لو عايز يطلع زكاة ما له ممكن يقول انا عندي فرصة اطلع الزكاة بعديه اخر السنة والكلام ده. فكانت الحقيقة مشكلة لحد ولكن الحمد لله يعني استطعنا ان
اه يعني اه في في زرف خمستاشر يوم يمكن اقل يمكن في في حدود اتناشر يوم استطعنا ان نوفر يعني خمس تلاف اسرة ما يكفيها لمدة خمستاشر يوم او عشرين يوم
وكنت شايل هم ازاي اقدر ادبر آآ يعني الخمستاشر يوم اللي بعديها او الشهر اللي بعديها او الكلام ده. مم. فاحنا ما كناش يعني قاعدين كان دورنا خدمي ليه انا عاجز ان انا افعل شيء. المشهد امامي ضبابي
انا معزور يعني ارجو ان ما فيش حد يفتات ويتكلم ويقول سكت. انت ازا كنت انت من اول لحزة تكلمت وربنا سبحانه وتعالى بصرك والكلام ده فلا ان يكون الناس جميعا
على نفس هذه البداهة ولا نفس هذه النظرة ولا ولا البصيرة يعني يعني هو تقريبا اه شدة حب الناس لحضرتك وخاصة اه الرفقاء من اهل العلم والدعوة اه كانوا يتوقعون من حضرتك اه هذه المشاركة سريعا
لما تتميز حضرتك به بالبداهة وسعة الافق؟ لا والله يا اخي انا اعتقد ان الحدث ده يخلي اعظم الناس بصيرة يتوقف ليه؟ لانه حدث ليس له نظير. هم. ليس له مثيل. وهو ده اللي مخليه ده اللي مخليه يعني اه الخطر فيه اكبر
يعني كان قبل هذا اي مشهد من المشاهد كنا نستطيع ان نقرأه. ليه؟ لان فيه مثال ثابت استطيع ان اقيس عليه ما هو النهاردة انا عندما اتوقع واقول مثلا آآ انه سيحدس كزا
ويأتي كما كنت اتوقع هو انا ايه اللي خلاني اصيب الرمية ان له نظائر قبل ذلك. وهذه النظائر تقريبا لا تتخلف ثابتة لكن عندما يأتي شيء لا نظير له وانت بتتوجه سريبا
وتقول الى اي شيء يمكن لا سيما البلد غابت مصر اتخطفت واصبح الحكم لاصحاب الصوت العالي واصحاب الصوت العالي مش هم الحكماء بطبيعة الحال يعني انا عايز اقول زي مسلا
في الغرب هذه النهضة الرهيبة اللي موجودة في الغرب من الذي صنعها؟ هم. مجموعة من العلماء هم المحرومون منها الذين صنعوا الطائرات والسيارات وصنعوا كل آآ مظاهر التقدم. هو الشعب المستهلك
لأ طبعا هم الذين حبسوا انفسهم في المعامل وحبسوا انفسهم آآ في في الصحراء وعمالين يجربوا ويعملوا لحد ما خرجوا في الاخر بمركبة معينة. من الذي يستمتع بهذه المركبة؟ الجماهير
هل الذي اخترعها وتعب عليها هو استمتع بها ابدا فتجد دائما الذين يقطفون الثمار ليس هم الذين يبذلون عشان كده لم يكن لها يعني نظير سابق فانا عندما اتوقف فانا معزور يعني في
مسألة وانا قلت في فيما تقدم اه اه اثر عمر بن الخطاب لما اراد ان يتكلم في الناس في موسم الحج الحج لما بلغه ان رجلا قال لو مات عمر
لا يعني آآ آآ اخترت فلانا فان بائعة ابي بكر كانت فلتة فتمت. فانا كمان لما اقول انا هاختار فلان حتم كبايعة ابي بكر فغضب عمر رضي الله عنه وآآ اراد ان يخطب في الناس في موسم الحج. حتى آآ اوصاه او نهاه عبدالرحمن بن عوف وقال له ان الموسم يجمع ان
يجمع رعاع الناس وغوغاءهم وهم الذين يغلبون على قربك فامهل حتى تأتي المدينة دار الهجرة والسنة وفيها اهل الفقه واشراف الناس فتقول ما تقوله متمكنا فيعوا مقالتك فيضعونها في مواضعها
فعمر قال يعني لاقومن بذلك في اول مقامي في المدينة. فلما رجع وآآ سكت المؤذنون تكلم وقال ايها الناس قد قدر لي ان اقول مقالة لعلها بين يدي اجلي. فمن وعاها
فليحدث بها حيث انتهت به راحلته والا فلا احل لاحد ان يكذب علي عندما آآ اقول انا هذا الكلام اقوله متمكنا في مسجد في امام طلبة علم ام الكلام غير لما اطلع في الميدان واصرخ في وسط الناس
هي كانت هيصة ما احنا شفنا على مواقع الانترنت وشفنا الكلام ده. واشياء انا خجلان منها يعني. مم. صدرت من بعض من اه يعني كنت يعني اكثر آآ يعني آآ حكمة من هذا يعني. نعم
طب حضرتك في المحاضرة التي كانت في مسجد العياذ بالله اه يعني نصحت كل من يسمع اه الزموا علماءكم وحضرتك طبعا شايف الان آآ العديد من آآ الدعاة والعلماء يتفاوتون في الرأي
فكيف توصف الان للمستمع الذي يتابع فضيلتك هزا العنوان؟ الزموا علماءكم. اتقصد ان يلزموا رأي حضرتك فقط؟ ام تقصد وصف معين لعالم نريد ان نسمع هذا الوصف هو طبعا العالم اجمالا. هم
آآ من ثبتت عدالته واشتهر في الناس ديانته دي العدالة المعنى العام زي ما نص عليها ابن عبدالبر وغيره في مقدمة التمهيد اي انسان وصفه اقرانه او شيوخه مش العوام
العامي لا يستطيع ان يحكم اذا كان وصل لدرجة ان يحكم يقول هذا عالم وهذا عالم يبقى هذا ارتقى الى فوق لكن اذا شهد اهل العلم اقران مسلا او مشايخ
ان فلان الفلاني هذا رجل عالم ودين وخير. وبيظهر من آآ اخلاقه ومن آآ تصرفاته آآ مدى آآ ثباته على الحق وان يقول كلمة الحق ولو كانت مرة وانه عاقل
وكلامه منضبط بالضوابط العلمية اذا اشتهر في الناس امانته وآآ صارت عدالته فهذا هو الايه؟ الذي نستطيع اجمال ان نقول هو عالم خلاص لا سيما آآ احنا لسه في زمننا الان جهة حاكمة
مزكية. هم. تقول هذا عالم وهذا غير عالم. اختلط الحابل بالنابل يعني قديما آآ زي ما لك مسلا رحمة الله عليه يقول ما استطعت الفتي حتى شهد لي سبعون من اهل المدينة انني اهل لها
وكان العلماء هم الذين يقولون لتلاميذهم ان لك ان تفتي وما كان يجرؤ احد اطلاقا ان يفتي مع وجود هذا الزخم الكبير من العلماء لكن احنا المسألة يعني آآ لم تعد آآ قديم يعني. فالنهاردة احنا بنقول لاي انسان عامي
لا شك ان آآ امامك بعد هذا التوصيف العام الذي ذكرته. هم. امامك منظومة عندك العالم رقم واحد ورقم اتنين ورقم تلاتة ورقم اربعة انت مرتبهم الذي تثق في دينه وامانته فلان
سم فلان سم فلان سم فلان فهذا لا يتجاوز هؤلاء الذين جعلهم حجة بينهم بينه وبين ربه سبحانه وتعالى انا عندما اقول الزموا علماءكم خلاص العامي مجتهد في كل شيء الا في اختيار من يقلده
فانه اجتهد بس حضرتك صعبتها كده ليه لان اكثر الناس يعتبرون الشيخ ابو اسحاق الحويني رقم واحد ثم اثنين ثم ثلاثة ثم اربعة. لا الكلام ده انا انا معلش انا انت بتقول اكثر الناس ربما اكثر الناس ان انت تعرفهم. هم. لكن هذا ليس بالضرورة
فهي المسألة متروكة لتقييم الشخص نفسه ممكن انا اكون آآ رقم عشرة عند ناس. مم. ممكن اكون مش موجود اصلا في القائمة عند ناس يعتبرون من المتشددين او المتزمتين او الكلام دهوت او بيكرهني او ما بيحبنيش او يقول لك مصعب علي حياتي او مكدر علي عيشتي او الكلام ده فانا مش موجود في الليستة معه
انا اقصد اقول اكثر الناس في جمهور الذي خاطبته حضرتك في الجمعة الماضية او الاسبوع الماضي. وقلت لهم الزموا علماءكم فاكثر هؤلاء الحضور هو حضرتك عندهم رقم واحد فبالتالي لا مش مش بالضرورة ما هو كل ما كل الجمهور ده بيتجمع لكل المشايخ يعني
آآ تأزني نبدأ نتلقى اتصالات هاتفية من مشاهدينا. مشاهدينا الكرام عبر يعني حوالي خمس دقايق من الان احنا نتلقى اتصالاتكم. لنكمل هذا الحوار مع صاحب الفضيلة الشيخ ابي اسحاق الحويني. آآ ارحب باخي محمد على الهاتف. السلام عليكم استاز محمد. وعليكم السلام ورحمة الله وبركاته. اهلا ومرحبا. ارحب بفضيلة الشيخ
هنا الشيخ المختار الحويني. الله يحفظك. وارحب ايضا بالاستاز الباشمهندس اسامة عبدالوهاب. الله يسلمك. واه انا كنت اول امس اه لقيت الاستاز يحيى الجمل في برنامج مصر النهاردة على الفضائية المصرية. مم. مع خيري رمضان برضو
نعم مع خير رمضان برضو. اه مع خير رمضان برضه. اه. انا مش عارف خير رمضان ما له ومال المسائل الدينية يعني. نعم. المهم ان للاسف الشديد بكل بساطة نتكلم عن الذات الالهية بتنقص شديد جدا جدا. لا حول وكأنه بيتكلم يعني عن شيء عادي خالص. وكرر الجملة للاسف الشديد مرتين
بشكل فيه نوع من السخرية يعني. مم. قال بالنص كده ربنا لو دخل الانتخابات واخد سبعين في المية يحمد ربنا والعياذ بالله يعني. وطبعا كرر الكلمة تاني قال ربنا يحمد ربنا
طبعا انا طبعا قعدت والله اضرب كف بكف ده نائب رئيس الوزراء والمفترض ان يعني احنا في بلد يعني بلد الاسلام هو الدين الرسمي للدولة اه يعني اين تعظيم المولى سبحانه وتعالى حتى في الكلام؟ هم. اه تاني حاجة ان يعني هل ما فيش مثل في الدنيا قدامه
يعني يضربوا الا هذا المسل! طب ما في عشرات الامثلة كان ممكن يضربها فطبعا دي يعني ده اسمه الفقيه الدستوري بيسموه الفقيه الدستوري نائب رئيس الوزراء طبعا هو عارف ان آآ يعني السخرية من الذات الالهية مجرم شرعا وقانونا
ولا حول ولا قوة الا بالله. هم. طبعا دي الحاجة الاولى. الحاجة التانية آآ يعني برضو آآ مشكلة تانية انه وصف السلفيين بانهم اصحاب عقول ضلمة او هو قال الظلم باللفظ كده. مم. قال دول اصحاب عقول ظلمة
وانا مش عارف ان دول امسالهم مين اللي ينتخبهم فانا بقول له يا استاز يحيى هل يعني هؤلاء هل تعلم ان هؤلاء الذين ينتهجون هذا المنهج؟ المنهج السلفي منهم اساتزة في الجامعات المصرية على اعلى مستوى
ومنهم قضاة ومستشارين ومنهم اطباء وصيادلة ومنهم مهندسين ومحامين ومنهم الاف من الطلبة في الجامعة الطلبة دول اللي هم المفترض هم الرصيد الحر لمصر غدا في المستقبل. تشتم كل دول وتقول لهم ان عقولكم ظلمة
بغير بغير عوام الناس. عوام الناس اللي منتهجين النهج السلفي اللي بيحبوا مشايخنا. ومن اولهم الشيخ ابو اسحاق وغيره من المشايخ فانا مش عارف هل معقول ان نائب رئيس الوزرا وده منصب كبير في الدولة سهل جدا انه يرمي كل دول
لان عقولهم ظلمة. هم. والله انا ساعة لما سمع يعني سمعت وهو بيقول الكلام ده افتكرت انا اسف يعني افتكرت صفوت الشريف واحمد عز وبتوع الحزب ولامن الدولة كأن وده واحد مسقف المفترض انه انسان مسقف. آآ المفترض انه بيتكلم كلام بهدوء. انه بيتكلم كلام عقلاني على الاقل يعني
يعني انا مش هرد عليه بطريقته لان طبعا احنا اتعلمنا ان احنا اما نرد على مخالف كلامه بنقول انه غلط ليه؟ هو اخطأ في المسألة ديت لواحد واتنين وتلاتة واربعة
فانا باطالب يعني عن طريق قناة الناس وعن طريق هزا البرنامج الطيب خطاب المهندس عصام شرف اللي هو رئيس وزراء الوزراء الجديد في مصر انه اقالة هذا الرجل ان هذا الرجل لن يحترم الكلام عن
بالزات الالهية وفي نفس الوقت يعني عرض بالاف ان لم يكن بملايين من الذين ينتهبون بالمنهج السلفي ونقول يعني لكل المحامين الشرفاء عبر هزه القناة الفاضلة يعني هم يرفعوا عليه قضايا لان بصراحة انا يعني العهد الباقي ده انتهى
مم. العقد الباهت راح. نعم. ما عدش فيه ما عدش فيه حد المفترض يكون استاز محمد الحقيقة انا ما شفتش الحلقة اللي حضرتك اشرت اليها. لكن سمعت عنها. هل هل المزيع خيري رمضان
رد عليه قال له بلاش كده ما يصحش ننتقد فيه بعضهم مستنيرين. يعني كأن يعني اغلبهم مخهم ظلم على على رأيه. مم. وفي بعضهم مستمرين. طيب دخل الكلام في بعضه يعني. مم. فانا بقول يعني ان هذا الرجل صراحة يعني ليس رجل المرحلة
لا يصلح لذلك. فانا يعني كما قلت عن طريق البرنامج بتاعكم. ايوة. لان هو اقل حاجة والله ان هو يستقيل قبل قبل ان يقال. نعم احنا هنسمع تعليق فضيلة الشيخ الان ولكن اشكرك على المداخلة وتلقى اتصالا اخر. آآ استاز ايهاب اتفضل سلام عليكم
السلام ورحمة الله وبركاته. باحيي فضيلة الشيخ عبدالحق الحويني. الله يخليك. تحية تقدير واحترام ونسأل الله انه يطيل عمره. ويحسن عمله الدعوة. جزاك الله خير. وجزاكم الله خيرا. اهلا والله احنا في صدرنا اولا هموم كثيرة. هم
ولنا آآ يعني مطالب كثيرة ويكفي اننا كنا اكثر كسلفيين كنا اكثر المتضررين من النظام السابق نعم ولكن علينا اه ما علينا اه ان الصورة للسلفيين في مصر للاسف الشديد
وكان سبب فيها بشكل كبير جدا للاعلام المصري الذي كان يساعد النظام في كل شيء هذه الصورة عند العامة ان السلفيين منهم كسير ارهابيين. ومتطرفين ويقيمون بمقاييس آآ ليست حقيقية بل هي نتاج الاشاعات
التي كان يبثها آآ النظام السابق. نعم ويكفي يكفي ان احنا كنا فعلا في وجه المدفع مم. انا يعني والله عانينا من امن الدولة كسيرا. مم وكان هناك عدم احترام للمرة لهيئتنا
ونحن بفضل الله آآ يعني آآ لنا هيئة دين. نعم. نحن نحن يعني ملتزمين ومتدينين. هم ويدخل واحد منا الى مقرات امن الدولة ونسبب افظع السباب وو. مم. حسبنا الله هذه الصورة التي
شكلها الاعلام ويساعد في تشكيلها مرارا وتكرارا حتى هزه الايام. نعم. ايهاب اتفضل. سؤال حضرتك. انا سؤالي انا مش سؤال انا طلب. انا انا باطلب طلب من الشيخ ابي اسحاق الحويني. اتفضل. ومن جميع مشايخنا الفضلاء
ان هم يوضحوا السلفية الحقة هيوضحوا منهج اهل السنة والجماعة مم. او شكلنا باختصار يعني مش عايزين عايزين نلمع الصورة. مم. الباهتة التي آآ آآ صورها لنا النظام نعم. ده شيء. آآ النهاردة منسوب لنا
بيتكلم عبود الزمر وطارق الزمر. مم. مع احترامنا لهم ولما ونحن آآ لا نقايدهم في هذه آآ يعني نوافق على ما فعلوه على الاطلاق ولكن آآ نريد توضيح للعامة ما علاقتنا بهم؟ صحيح. فضيلة الشيخ عبدالاسحق. طيب كويس. يعني آآ يعني
سؤالي واضح. اه تمام شكرا. وتلقى اتصالا اخر من الكويت اخونا سعود. السلام عليكم استاز سعود السلام عليكم ورحمة الله. اهلا وسهلا والله فرحنا فرح يعني كبير في وجود الشيخ ابو اسحاق الحويني. الله يحفظك
نصلي ونسلم على رسول الله. عليه الصلاة والسلام. انا بس عندي سؤال للشيخ ابو اسحاق الحويني. تفضل. ونحتاج اجابته في الوقت الحالي نعم نبي الفرق بس بين ثورات اللي حاصل في دول الخليج
طبعا هي اطراف خارجية بدأت آآ تعمل لعبة خطرة منطقة الخليج والشيخ ابو اسحاق ما يخفى هالعمر ان الروافض ودولة الصفوية الايرانية نعم تشييع الفوضى في البحرين مم نسمع رأي الشيخ
تمام بارك الله فيك طيب شكرا لك استاز سعود. اشكر لكم مشاهدينا. انا هكتفي بهزا القطع الان من الاسئلة. اه واعود للحوار مع فضيلة الشيخ الحويني. ثم اه نتلقى بعد حوالي نصف ساعة اخرى
مجموعة اخرى من الاتصالات الهاتفية من مشاهدينا الكرام. بيتهيألي يا شيخنا نبدأ بالترتيب اه اه ما زكره اخونا المتصل الاستاز محمد حول تصريحات يحيى الجمل نائب رئيس الوزراء عن اه يعني للاسف يعني انا اسف اللفظ ونقل الكفر ليس بكافر اه
ربنا لو نزل الانتخابات يحمد ربنا لو حصل على سبعين في المية ثم ما اعقبه سب وقذف لمنتهجي منهج السلفية بشكل بقوله اصحاب عقول ظلمة الى اخر ما قالوا والله انا يعني آآ
يعني الثاني يهون. هم اذا قورن بالتام الاول او بالكلمة الاولى لان طبعا يعني اه ربنا يحمد ربنا لو خدت سبعين في المية ده معناها آآ ان في الهين الاله لا ياخد سبعين في المية يحمد الاله اللي خلقه
طبعا هذا كفر كفر مجرد يعني وارجو ان يعني آآ يعي المستمع ان هناك فرقا بين ان نقول ان العبارة ككفر وان نقول ان قائلها كافر. صحيح. يعني انا لا اكفره
ليه؟ لانه جاهل يعني هذا نحن نعذره يعني. بجهله ربما قالها ولا يعني يعي معناها. هم آآ ولكنها سيئة جدا يعني وآآ اخشى ان يكون يعني داخلا تحت الحديث ان العبد يقول الكلمة من سخط الله لا يلقي لها بالا يهوي بها في النار سبعين خريفا. هم. ما يظن ان آآ يعني ان
يبلغ بها ما ما بلغت يعني. هم. فطبعا هو هذا الانفلات في الكلام يدل على عدم تعظيم للشريعة الانسان الذي تعود من زعونة اظفاره ان في الرب سبحانه وتعالى له اوصاف
لا يحل لاحد ابدا ان يصفه الا بها وليست محل اجتهاد منا انما تتلقى عن طريق السمع نحن لا نصف الله سبحانه وتعالى الا بما وصف به نفسه او وصفه به رسوله صلى الله عليه وسلم. عليه الصلاة
هؤلاء لم يتعودوا ان هم يتأدبوا مع الشريحة يعني آآ انا قارئ قديم مقالات الدكتور يحيى الجمل ده وعارف منزومة دماغه يعني هؤلاء هؤلاء السلة كلها لم يتعودوا ان يعظموا الله ورسوله حق التعظيم
ولزلك هان عليه ان يقول مثل هذا الكلام اتهامه للسلفيين آآ ده برضو يعني يعني انا انا مستغرب الحقيقة من اتهام السلفيين انهم عقولهم آآ ظلمة زي ما قال المتصل
ومنهم كما قال المتصل منهم ناس من صفوة المجتمع حتى في هنا او في اي بلد من البلاد سواء كانوا علماء اطباء مهندسين صيادلة طلبة جامعة او حتى من العوام
واحنا ما ما رأس ما لنا رأس مالنا الكتاب والسنة فهم السلف الصالح احنا قاعدين سوابت وعندنا متغيرات. مم. الثوابت عندنا اللي احنا بنطنطن عليها دائما عقول القرون الثلاثة الاول ولا يجوز تعديها والكلام ده
فيما يتعلق بالعقيدة والاخلاق. مم العقيدة ولا خلق هذا شيء سابت لا يتطور مع الزمن انه سابت تبقى الاحكام الشرعية الجزئية اللي هي المتعلقة بالحلال والحرام هي دي ممكن تتغير
فننظر نحن الى تعاملنا مع الادلة الشرعية انا معي النص ومعي اقوال كل العلماء السلفيين ولا استطيع ان اتجاوز النص. هو يريد ان يتجاوز النص وتجاوز العلماء السالفين. يعني هو وده الاشكال الذي وقعنا في وقعنا
مع كثير من هؤلاء. هم. عندما نتناقش في اي قضية من قضايا. هم. يعني عندما مثلا انا اذكر انني تناقشت مع واحد زي الدكتور يحيى الجمل كده في في المنصب يعني او في الفهم او في الفكر او الثقافة او الكلام. مم
لما يقول انتم في مسل حد الرجم يقول انتم تتعاملون مع الانسان الزاني المحصن تعامل الشيء الاسوأ من تعاملكم مع البهيمة ليه ويقول هذا لا يقبله عقل لان النبي عليه الصلاة والسلام يقول ان الله كتب الاحسان على كل شيء
مم. فاذا قتل احدكم فليحسن القتلة. واذا ذبح احدكم فليحسن ذبحه. مم. وليحد احدكم شفرته وليرح ذبيحته يعني انا لما اجي ادبح البهيمة ما اجيبش سكينة تلمة كده واقعد ادبحه ليه؟ بعزبه. مم
يقول طيب استحضر هذه السورة او آآ استبق هذه السورة واستحضر سورة اللي انت بترجمه الانسان اذا كان متزوجا سواء كان رجل او امرأة فزنا حصل آآ قامت عليه البينة
ودي صعبة جدا جدا التقويم البينة لكن افترضنا ان قامت البينة على انسان او امرأة آآ رجل او ان كان او امرأة انه زنا. بقى بيحفر له في الارض حفرة ويدفن فيها الى يعني آآ سرته ويقذف
رأسه بالحجارة حتى يموت فيقول طيب يعني. طب ما تدبحوه اليس هو اولى من الحيوان؟ ده مسلم مم. يعني هو لم يقتل ردة انما قتل حدا خلاص وده انت في الحديث بيقول لك يعني
ادبح الحيوان بشفرة حادة عشان تريحه فتقوم يبقى الحيوان في هذه الحالة آآ افضل من المسلم هو نظر الى هذه النظرة السطحية ولم يرى الحكمة من المسألة. اولا آآ مسلا الرجل ده متواتر
ده من من احاديثه آآ سواء كان من جهة الاحاديث او من جهة الفعل هذا متواتر لا يحل اطلاقا انكاره مجمع عليه بين اهل السنة ان الزين المحصن آآ يرجم. نعم. الحاجة التانية
الحيوان ده انما يذبح ليؤكل. ما المصلحة في تعذيبه يعني انا بجيب سكينة تلمة كده واقعد ادبح فيه واعزبه. ما هي المصلحة في تعذيبه؟ لا مصلحة. لا مصلحة في تعذيبه
الاسلام دين الرفق فيقول لك خلاص ادبحه وريحه لكن هذا المجرم الذي زنا يعني آآ بيعمل خلط للانساب وبيرتكب من الفواحش ما تهتز له السماوات والكلام ده ده عقوباته بتبقى مغلظة اذا كان العقوبة المخففة قال الله عز وجل وليشهد عذابهما طائفة من المؤمنين. مع ان الاصل الستر
مم. على اصحاب المعاصي وان اللسان ما يكشفوش في هذه بالذات فيما يتعلق بالجلد اللي هي العقوبة الاخف يعني. قال الله عز وجل وليشهد عذابهما طائفة من المؤمنين. ولا تأخذكم بهم
فرأفة في دين الله كمان فامر بفضيحتهما وان مجموعة منهم ييجي ينظروا يتفرجوا ان الاصل الستر في المسألة دي فهؤلاء عندما يتكلمون لا ينظرون الى علل الشريعة ولا ينظرون الى ما قاله اهل العلم بل يتجاوزون اهل العلم في ذلك. على اعتقاد ان دول آآ ناس متخلفين او الكلام ده كان يصلح قديما ولا يصلح حديثا
فدي منزومة فكرية موجودة عند هذا الجيل هذا الجيل اللي هو آآ شرب بقى الثورات والقصص مش هنجيب بقى قصة بقى ايه مش هتجيب قصة مصطفى لطفي باسمه آآ رفاعة
رفع الطهطاوي وبعدين وطه حسين والجماعة دول اللي سيرتهم معروفة بالكامل في الجامعات ومعروف المنظومة الفكرية اللي عندهم. فده امتداد بهذا الفكر. نعم هو الحقيقة يعني يحيى الجمل ومن معه دائما يطنطنون على مسألة احترام الاخر
واستيعاب الاخر ودخوله معنا في الحوار وكده. لكن حينما يطبقون على اصحاب منهج اهل السنة والجماعة لا يقومون بهذا. نعم تعليق حضرتك والله يا اخي آآ الذي يكل بمكيالين وآآ
ده هيبقى اقل ما يوصف انه ليس بمنصف مم. وهم ايه دي عادة اهل الاهواء اهل الاهواء هذه عادتهم يعني يرى ما له ولا يرى ما عليه. نعم نعم. طيب شيخنا الحبيب عندنا كمان سؤالين في الاتصالات. لكن اسمح لي ان نخرج لفاصل قصير ثم نعود
لنتابع الرد على هذه الاسئلة ثم محاور لقائنا. يا رب. مع مع حضرتك اه مشاهدينا فاصل قصير سم نعود اليكم فانتظرونا روح تسري والملائك وحولنا طاب المساء طاب المساء اعزائي المشاهدين اهلا ومرحبا بكم من جديد. والسلام عليكم ورحمة الله وبركاته. ارحب مجددا بصاحب الفضيلة شيخي الحبيب الشيخ ابو اسحاق الحويني. شيخنا الحبيب كنا نتكلم
قبل الفاصل عن مسألة ما صدر من يحيى الجمل نائب رئيس الوزراء وتعليق اخونا المتصل حول يعني شكواه الى عصام شرف رئيس الوزراء ومطالبته بالتدخل. الحقيقة وصلنا ان هناك الاستاز الفاضل ممدوح اسماعيل مقرر لجنة الحريات بنقابة المحامين وعضو مجلس النقابة تقدم اليوم صباحا بشكوى عاجلة الى المجلس الاعلى
القوات المسلحة يطالب فيها باقالة الدكتور يحيى الجمل من منصبه كنائب لرئيس الوزراء. وزكر اسماعيل في الشكوى التي تقدم الى المشير مباشرة حسين طنطاوي رئيس المجلس الاعلى للقوات المسلحة ان الجمل خرج على التليفزيون المصري المملوك للشعب في برنامج مصر النهاردة
اه بكلمات لا تليق ولا تقبل بمن في مثل منصبه حيث قال ان حيث قال اسماعيل يعني ان الدكتور يحيى الجامع نائب رئيس الوزراء المصري تحدث بكلمات واسلوب عن الله تبارك وتعالى بكلمات خلت من توقير ذات الله عز وجل. ثم توجه بكلام اقصائي شديد
الديكتاتورية للفكر فوصف التيارات الاسلامية بان عقولهم مظلمة ثم قام بتكفير اصحاب الفكر السلفي بقوله انهم ليسوا من الاسلام في شيء هذه اضافة. يعني الحمد لله ان في تحرك عاجل. وربما يتوافق مع كلام فضيلتك ونداءنا ايضا الى المجلس الاعلى للقوات المسلحة وكذلك الى
معالي رئيس الوزراء باتخاز موقف حاسم وحازم تجاه هذه العبارات وهذه التصريحات والله نرجو حتى يعني يعني يلزم كل انسان آآ يعني حده بالزات فيما يتعلق بالكلام عن الله ورسوله. مم. هذا خط احمر
ايه نعم. طيب برضو من الاتصالات كان اخونا الاستاز ايهاب شرح شرح يعني طلب من حضرتك ان تقوم ومشكورا متفضلا بشرح منهج اهل السنة والجماعة بصورة توضح للناس من هم على الطريق الصحيح يعني مش كل واحد يقول انا سلفي يعتبر هو صحيح سلفي
والله انا شايف ان دي يعني حبالها طويلة عشان نذكر الاصول العلمية لدعوة السلفية هذا يحتاج الى يعني وقت ربما يعني اخصص له ان شاء الله يعني محاضرة كاملة في في برنامجي هنا في فضفضة يعني. نعم. ان شاء الله افعل يعني. موفق ان شاء الله
اه طيب اخونا سعود من الكويت كان اه يعني طلب من فضيلتك التعليق على العبث اه الان الذي يحدس في دول الخليج ويقصد تحديدا بداية آآ دولة البحرين وان هناك اصابع رافضية آآ تعبس في المنطقة الخليجية آآ تعليق حضرتك على هذا الحدث. معروف طبعا معروف
يعني الروافض هؤلاء آآ يعني ما دخلوا قرية الا افسدوها وجعلوا اعزة اهلها اذلة وكذلك يفعلون مم. فهم يعني مبدأهم ان ان لا يدخلوا اي مكان من الاماكن الا لابد ان يفجره
ولزلك هم هؤلاء الروافض يعظمون الحسين رضي الله عنه ولا يعظمون الحسن تعظيم الحسين. هم. ليه؟ لان حتى الحسن رضي الله عنه عندهم لا يكاد يذكر ولا ذريته يحتفون بها مثل الاحتفاء بذرية الحسين. شكله سنة ليه؟ لان الحسن رضي الله عنه مم. كما وصفه النبي صلى الله عليه وسلم وقال ان ابني هذا
ولعل الله ان يصلح به بين طائفتين عظيمتين من المسلمين وتنازل لمعاوية وكان وسمي عام الجماعة. هم طبعا آآ في في حلوقهم غصة لا يستطيعون ان يقولوا ما في قلوبهم تجاه الحسن. هم. ليه؟ لانه السبط الاكبر
نعم. واخد بالك؟ لو لو لو تركوا وما يريدون ربما سبوه وربما كفروه لكن لان الحسين رضي الله عنه خرج وقاتل ورفض نصيحة عبدالله بن عمرو بن عمر بن الخطاب وغيره من الصحابة
اه لما خرج عبدالله ابن عمر لو لاحقه في الطريق وهو يريد ان يقاتل فقال اني سمعت جدك رسول الله صلى الله عليه وسلم يقول وان ال بيت لنا الله الاخرة على الدنيا
انت لست من ابناء الدنيا فرفض الحسين رضي الله عنه ذلك يعني عانقه عبدالله ابن عمر وقال استودعك الله من قتيل وآآ قتل الحسين رضي الله عنه كما هو معروف في سيرته. وذلك لا يوجد عند هؤلاء الا الحسين
زائرا فكل ما يدخل عايزين يدخلوا مكان لابد ان يفجروه. هم. هو ده ده جزء او آآ صفة اساسية رئيسة عند هؤلاء البحرين ليس كما يتصور آآ يعني كثير من الناس ان آآ
الاكثرية شيعة. انا سألت يعني وعندي تعداد يعني كتاب فيه التعداد والكلام ده. ان النسبة نسبة اهل السنة اكبر من نسبة الشيعة والبحرين يعني تقريبا اللي انا اذكره ان اتنين وخمسين في المية
اهل السنة وتمانية واربعين في المية للشيعة. مم. فدي جزء من الفوضى اللي هي المقصودة. مم. يعني زي ما دولة الروافض اخدت جزر الامارات والكلام دوت عايز تدخل البحرين كمان بالمرة ويبتدي هذا المد يبدأ شيئا فشيئا لحد ما تبتلع العالم السني
اه فهذه فوضى يعني نسأل الله سبحانه وتعالى آآ طبعا من اهل السنة من جهة وكلمتك لاهل البحرين الشيعة اصلا انا على الاقل احفظوا بلادكم وان كنت انا اعلم ان ان مرجعيتهم ليست البحرية ليست لبلادهم
مرجعية في ايران باختصار يعني طيب واهل السنة المفروض ماذا يصنعون؟ والله اهل السنة انا يعني آآ ليس كل ما يعلم يقال انا كنت اذهب الى البحرين آآ يعني كثيرا وتناقشت معهم حتى في آآ في مع مع يعني ناس على
عالي في الادارة وفي الدولة والكلام دهوت عن هذه المسألة مسألة تعداد السكان حتى اوصيتهم مرة لما آآ نظرت الى مساكن الشيعة ليه مساكن الشيعة عبارة عن عمارات زي علبة علبة كبريت كده
انا شفت واحد عنده تمنتاشر ولد من امرأة واحدة وآآ بيحاولوا يكسروا نسلهم بصورة مش طبيعية يعني. هم في حين ان تجد الراجل السني واخد له مسلا الفين متر باني فيلا وقصر وعنده ولد
او عنده ولدين طب يا جماعة الخير يعني مع مع انقلاب الاوضاع فيما بعد سيقال لكم لا يحل للاقلية انها تحكم الاكثرية. فانتم كده بتنقرضوا فلابد من من الحرص على زيادة اعداد اهل السنة في في البلد
طيب انت تقترح ايه والكلام ده بعد ما اتكلمنا مدة طويلة قلت لهم انا لا ارى امامي الان بعد ما آآ شفت المظلومة الا تعدد الزوجات قلت له تزوجوا امرأة واتنين وتلاتة فطبعا ايه قالوا لأ ما نقدرش ده انت بقى ايه لابد تعمل محاضرات عشان تقنع النساء لقيت
خرجت من الجد الى الهزل يعني النساء الا يقنعها بالمسألة دية احنا امام مسألة جوهرية آآ لابد من وجود حل لها وبعدين مسألة التجنيس والكلام دي دي دخلة راحت الكلوب. زي ما بيقولوا. انت عايز تجنس سنة لابد تجنس قبالهم شيعة والمسألة دي
مسألة يعني آآ بتحتفها مشاكل كثيرة جدا. فلا مناص كما انهم يفعلون. يعني واحد آآ مخلف تمنتاشر وده مخلف عشرة وده مخلف والكلام ده وحريصين جدا على زيادة النسل واهل السنة في في في
في ذات الوقت واخدين مساحات شاسعة من الارض والشيعة لان انا لفيت البحرين كلها في اماكن ضيقة جدا وتلاقي العمارة مسلا قد كده ومكتزة مسلا فيها مش اقل من سبعين واحد
مسلا من اسرتين ولا تلات اسر وفي الوقت اللي اهل السنة واخدين مساحات شاسعة جدا. وعنده ولد ولا ولدين والكلام ده. هم. فالمسألة مسألة ما فيش فيها هزل يعني كانت امة تريد ان تحتفظ بهويتها وسنيتها والكلام ده لابد من عمل آآ بعض الناس من المنتسبين للسنة في البحرين
شاركونا الان في المظاهرات نوعا من المطالبة بالتغيير وحاجات زي كده. فدخلوا تحت هذا الاطار. ما هؤلاء دي بقى الجماهير التي لا تقرأ لا تقرأ المشهد لا تقرأ المشهد وده لابد فيه من توعية العلماء. العلماء لابد ان ان يوعوا الجماهير بهذا
وزي ما قلت لك ان الانسان انسان بيخرج آآ المظاهرة دي ليه عشان كزا ينضم لها. مم. ليه؟ لان كل واحد بيتوجع. انا عايز اقول لك على حاجة. نعم آآ
نادرا ما تجد شعبا راضيا عن الحكومة كله ساخط لاسباب تخصه المعاناة العامة انا مش عاجبني الراتبي مش عاجبني الوظيفة بتاعتي مش عاجبني كذا كل واحد ساخط بطريقة ما فعندما تقول يلا عشان نقلب لا سيما شافوا تونس وشافوا مصر وادي ليبيا بتحترق وآآ اقتطع
منها جزء في الفوضى اللي حاصلة دي وما احد ساحد اطلاقا ان جزء من جسد الامة المسلمة اقتطع والكلام دهوت وفيه بوادر في الجزاير والمغرب الاردن ولبنان يعني المسألة كلها بتشتعل وانا لا اظن اطلاقا ان المسألة آآ تأتي عفو الخاطر. مم. لأ انا كما اعتقد
لان في اصابع اعدائنا وخصومنا من الامريكان واليهود والكلام ده لهم دخل في المسألة. وما يجيش واحد يقول لي انتم عايشين في نظيرة المؤامرة من اساء الظن في عدوه فهو معذور. هم
لا سيما وهم قد صرحوا بذلك قبل ذلك. انا لا انسى ابدا كلام وزارة الخارجية الامريكية. لما غزوا العراق قالوا العراق هدف تكتيكي والسعودية هدف استراتيجي. ومصر هي الجائزة الكبرى
وقالوا هزا الكلام ونشر هزا الكلام بالبنط العريض في كل الجرائد. المزكرة التفسيرية لهذه العنوان كت موجودة برضه الكلام ده فانا عايز اقول عشان كده لما قلت الزموا علماءكم يعني الجماهير لا تتحرك الا بكلام علمائها. عندهم بصر نوع من البصر بالشريعة
بالواقع هل يجوز لي ان افعل كذا او كذا وربنا سبحانه وتعالى انما احال الناس الى اهل الذكر انا اقول انا آآ انا متظلم من كذا. وفي نفس الوقت الحكومات لابد ان تتقي الله سبحانه وتعالى في الرعية
لان فيه مزالم فعلا حكومات ظالمة ظالمة لا تنزر الى آآ احوال الناس ولا تنزر الى انا يعني مسلا كنا نعلم كلنا جميعا ان مصر فيها فساد. لكن ما تصورنا ابدا ان يكون فيها كل هذا الفساد
يعني يعني تحولت الدورة من فساد الدولة من فساد الادارة الى ادارة الفساد. طيب. يعني يعني انا انا عندما اقرأ القضايا التي تحول يوميا مش لازم كل القضايا يكون كل المتهمين مجرمين. هيطلع منهم ناس برءاء
برضو من تخدين في الرجلين تمام؟ لكن الفساد بالجملة الحكومة كلها فاسدة. دولة فاسدة من رأس من صاص الرصة ما ما تصورنا ان الدولة تكون بهذه الصورة كزلك كل الحكومات ليه؟ لانهم
باختصار شديد تركوا الوظيفة الرئيسية للحاكم ان الحاكم مهمته الاولى ان يقيم شرع الله في الارض هذه مهمة الحكام مش انه يجي يخترع دستور ولا يخترع آآ آآ مواد ولا ياخد من الشرق والغرب ويلفق والكلام ده
ان الله عز وجل ارسل رسوله بالهدى ودين الحق ليظهره على الدين كله واحنا نعلم ان الاسلام كم الجملة اللي كله حافزها الاسلام صالح لكل زمان ومكان. طب ما تقولوا لنا ازا كان صالح لكل زمان او كان اين احكامه؟ هم
طيب بمناسبة هذا الكلام شيخنا الكريم انت اكيد يعني حضرتك متابع وعارف ان احنا داخلين على مرحلة يعني انتخابات رئاسية قريبا جدا في غضون شهرين او تلاتة على اقصى تقدير
كيف ترى صفات المرشح للرئاسة كيف تنبغي ان تكون الكلمة التي قلتها الان. هم. وظيفة الحكام اقامة شرع الله في الارض نعم. انا اخد مثال. اتفضل حد السرقة هذه اية محكمة
لم تنسخ واجمع كل العلماء على انها محكمة. لما لا تفعل والسارق والسارقة فاقطعوا ايديهما انتم جربتم انكم تسجنوا السارق هل تاب حتى لو تاب. هل الذين رأوا مصرعه تابوا
ما حصلش انا النهاردة يوم ما يكون في واحد سارق وثبتت عليه السرقة الحد المعروف يعني لابد ان يكون سارقا بالوصف الشرعي تمام انا هجيب هذا البني ادم اقطع ايده
لو انا قطعت يد يد رجل واحد انت ممكن آآ ترمي الفلوس في الشارع ما فيش حد يوطي عليك برغم ان الفلوس اللي ملقاة في الشارع دي لقطة يعني ما لهاش حكم السارق. انا لو لقيت فيه اموال في الشارع وخدتها باخدها اعرفها سنة
وازا ما جاش صاحبها باخدها الى ان يظهر صاحبه. ما يظهرش صاحبها تبقى حلال علي. هم. حلالية يعني خلاص لو قطعت يد سارق واحد. انا عايز افهم يعني ما الذي يعطل هذا الحد
وانا بقول لعلماء الازهر كلهم وانتم تعلمون ان الاية محكمة لماذا لم تطالبوا الدولة مع كل هذه السرقات وكل هذه الاختلاسات التي ثبتت على اصحابها انكم تأمروا بقطع يد سارقة
لو قطع داد سارق واحد. زي ما قلت لك هتختفي السارق لان ما فيش حد ممكن يضحي بايده نظير اي مبلغ. النبي عليه الصلاة والسلام قال كما في حديث ابي هريرة
لعن الله السارق يسرق البيضة فتقطع يده ويسرق الحبل فتقطع يده طبعا البيضة هنا طبعا لا قطع الا في ربع دينار. والبيضة اقل من النصاب. هم. حتى بعض الناس زي الاعمش مسلا احد رواة الحديد
آآ شاف ان في تناقض ما بين البيضة اللي ما لهاش قيمة ما تصلش الا ربع دينار. وما بين آآ آآ النصاب فقال البيضة هي البيضة بيضة الحديد. اللي الرجل المقاتل بيلبسها عشان تكون تجاوزت. لأ هي البيضة البيضا التي البيضا بالمعروفة يعني
مم. لكن النبي عليه الصلاة والسلام انما ذكر المآل يعني هذا الرجل قال لي يسرق البيضة ولم تبلغ النصاب ولم يكشف بعد كده يسرق الفرخ وبعدين يسرق العش دخلنا في النظام يعني ازا يعني هذه البيضة التي جرأته
على ان يواصل السرقة حتى وصل الى انه سرق سرق شيئا ايه وصل النصاب. نعم. وكذلك الحبل. هم. زي البيضة انما لعنه عليه الصلاة والسلام لانه ضحى بالغالي النفيس في سبيل شيء خسيس
تخيل لما يكون واحد يسرق شيئا يساوي ربع دينار تقطع يده فلو نحن فعلنا آآ حد السرقة انا قلت الكل اللي اتسلف في البلد دي هتروحه. مم والاراضي ما كانتش هتتاخد. ما فيش حاجة تتاخد لان انا زي ما يكون لانه لو سرق المرة الاولى
تقطع يده اليمنى وبعدين لو سبق تاني تقطع رجله اليسرى. القدم يعني. هم. لو سبق المرة التالتة تقطع الكف اليسرى لو سمك مرة رابعة تقطع القدم اليمنى. نعم. خلاص يبقى بلا اطراف. مين اللي ممكن يضحي لو المساء زي كده
الحاكم مهمته الاولى مش ييجي علشان يحكم بدستور يحطه او دستور ياخده من الشرق او الغرب. انما يجب عليه ان يكون حارسا لشرع الله سبحانه وتعالى. ودي وظيفة الحكام طيب النهاردة ناس كثيرون. ايوة المطروحين للرئاسة
تمام آآ انا يعني آآ الكلام على آآ صفات الحاكم آآ الكلام فيها كثير. مم. لكن انا ممكن اخد آآ يعني آآ آآ بعض مثالا. هم. مثالا عمر بن الخطاب مسلا. اللي احنا دائما وصلت للهرم كده. اه اللي احنا
دائما آآ يعني آآ نذكر عمر على اساس بالعدل الشدة في الحق والانصاف والكلام ده النهاردة لما آآ في الحديث الحديث في الصحيحين حديث جابر ابن سمرة. نعم وانا هذا درس
فليأخذه كل من يريد ان يتصدى لان يكون حاكما لان اللي بيتصدر للحكم بيورط نفسه توريطه هو مش قدها. النبي عليه الصلاة والسلام قال انكم ستحرصون على الامارة وانها خزي وندامة يوم القيامة
انا انا بقول اللي امه داعية عليه يبقى رئيس جمهورية او يتولى منصبا كبيرا ليه؟ لانه سيسأل شاء ام ابى ونص الحديث اهو. حديث النبي صلى الله عليه وسلم انكم ستحرصون على الامارة وانها خزي وندامة يوم القيامة. والنبي عليه الصلاة والسلام يقول ما من رجل ما من امير يؤمر على عشرة
مش على ملايين يؤمر على عشرة الا اتى يوم القيامة مغلولة الى عنقه يداه فكه عدله او اكبه في النار جوره يعني الاصل يجي متكتف وبعدين يحاسب اذا كان رجل عادلا يتفك
اذا كان جائرا يرمى في النار باغلاله مين اللي يرضى لنفسه انه يعمل هذه المسألة ورئاسة الجمهورية دي مسألة صعبة جدا. يعني احنا جربنا في المعتكف في رمضان مسجد بتاعنا مسلا بيعتكف فيه فوق الالف
لمدة تسعة ايام علشان تقدر آآ توفر بتاخد من المعتكفين او في ناس متبرعين او الكلام ده كنا بنصرف فوق المية وعشرين الف جنيه ده في مسجد قد كده والف معتكف
انا لما اكون انا بحكم دولة مترامية الاطراف محتاج ان انا اعمل مستشفيات واعمل طرق واعمل كباري واعمل مش عارف ايه. واوفر سلع واعمل مسئولية ضخمة جدا. فانا عايز اي واحد عمال يتسابق على الرئاسة نقول ان انا امين وانا فاضل وانا ممتاز وانا الكلام دهوت
هؤلاء الشرع بيقول لا يجوز ان يقبل من واحد منهم. هم. النبي عليه الصلاة والسلام قال كما في الصحيحين انا لا نولي احد على عملنا هذا احدا طلبه انما ازا الناس زكت انسانا
هو ده اللي ممكن لكن انا لما اجي اشهد لنفسي طب ما انا خصم وحكم في نفس الوقت عندما انا اقول انا خير من يمسلكم نعم. مين اللي مين اللي ادى له الخيرية دي
مسلا حتى ان هو يستعلي بقدميه على رقاب العباد واتصوروا انه افضل من كل هؤلاء الموجودين. نعم. وتزكية النفس معروف يعني ولا تزكوا انفسكم فانا عايز اقول انا لو اخدت عمر بن الخطاب
كشريحة مسلا في الحسم واقارنه بما حدث في بلادنا وما يحدث في بلاد المسلمين الان. هم عشرات التقارير على فساد مسؤولين ثبت فساد فعلا. ومع زلك تطوى هذه التقارير ويستمر
المسئول الفاسد في مكانه حتى وقر في انفسنا انه كلما كان افسد كلما كان جديرا بالمنصب طب عمر بن الخطاب عمل ايه بقى في مقابل هذه الصورة القاتمة ماذا فعل عمر؟ نعم
اه اه ابن الخطاب رضي الله عنه ولى سعد ابن ابي وقاص على الكوفة وسعد ابن ابي وقاص هو الذي بنى الكوفة وسماها من من تكوف اي تجمع تكوف الديار اي تجمعها سماها الكوف عشان كده
وقت الطهر في زمان عمر وولاه عليها ده لو في زمنا دلوقتي كان عملوا له تمسال لو في زمنا الان على حسب التكريم اللي بتاعهم الكلام ده كانوا عملوا له تمسال. هم. على اساس ان هو الذي انشأ المدينة. نعم. وصلت عمر ابن الخطاب شكوى
من سعد ان سعدا لا يسير بالسرية ولا يقسم بالسوية ولا يعدل في القضية سطر اهو وصل عمر بن الخطاب سعد ما هو القاصد ده كان ربع الاسلام في يوم من الايام. اسلم قبل عمر
واول من اراق دما في سبيل الله سبحانه وتعالى وكان خال النبي عليه الصلاة والسلام. عليه الصلاة والسلام. واحد العشرة المبشرين بالجنة تمام لما توصل شكوى زي دي لعمر الخطاب
ما يقولش انا واثق في سعد وسعد افضل من هؤلاء جميعا والقصة دي ارسل وفدا ليحقق في هذه المسألة عشان واحد فقط واقول فقط اهو ده فقط واحد واحد يعني ما لوش تاني
من الكوفة ارسل شكوى الى عمر ان سعدا بالتهم التلاتة دي فارسل وفدا يسأل عن سعد كانوا يدخلون المساجد فيسألون اهل كل حي فكلهم مجمعون على نظافة يد سعد وعلى ان هو ليس كذلك
وانه من افضل الناس والكلام ده وكمان فيه تهمة صلعاء محطوطة في التقرير وانه لا يحسن يصلي. هم. يعني كمان يعني اللي بعد الشكوى ما بيعرفش يصلي عمر بن الخطاب
لانه مسئول ويعلم انه يقف بين يدي الله غدا فكلمة ما بيعرفش يصلي دي ما افوتهاش وارسل الى سعد قال يا ابا قال له لقد شكاك اهل الكوفة في كل شيء حتى قالوا انك لا تحسن تصلي. فارني كيف تصلي
اشوف مسئولية الحاكم وصلت الى درجة ان يقول له ارني كيف تصلي ويقول هذا لسعد الذي كان ربع الاسلام في يوم من الايام والمزكى وله النية اللي انا قلتها دي
فقال يا امير المؤمنين اما اني اركض في الاوليين واحذف في الاخريين. الصلاة الرباعية اركض يعني بطول فيها شوية واحذفه باسر في الركعتين الاخرين التالتة والرابعة. نعم فقال ذلك الظن بك يا ابا اسحاق
زلك الظن بك انك بتعرف تصلي وبعدين بعت الوفد عشان يسأل فما دخلوا مسجدا من مساجد الكوفة الا اثنوا على سعد خيرا حتى وصلوا الى حي من الاحياء فاثنى اهل المسجد كلهم على سعد خيرا الا اللي بعت التقرير
وكان رجلا يكنى ابا سعدة فقال للوافد يعني او المتكلم عن الوفد اما اذ نشدتنا فان سعدا لا يسير بالسرية ولا يقصد بالسرية ولا يعد في القضية خلاص وسعد كان موجود
فقال سعد شف بقى الفرق ما بين آآ اللي رباهم النبي عليه الصلاة والسلام وما بين هذا الذي يلقي التهمة جزافا قال سعد بعد ما سمع التهمة قال اما اني سادعو بدعوات
اللهم ان كان عبدك هذا قام رياء وسمعة لانه ممكن يكون لم يقم رياءنا سمعة بس عنده القضية خطأ ها فاهم غلط يعني. ممكن يكون فاهم غلط. فشف حتى دقيق. شفقته. هم. يعني سعد ما دعاش عليه مباشرة
انما اشفق عليه وكأنه استثنى اللهم ان كان عبدك هذا قام رياء وسمعة فاطل عمره واطل فقره وعرضه للفتن هو اتهمه بتلات تهم وهو دعا عليه بتلات دعوات. هم. خلاص
يقول عبدالملك ابن عمير الذي روى هذا الحديث عن جابر بن سمرة التابعي قال فلقد رأيت هذا الرجل سقط حاجباه من الكبر قال اطل عمره. هم. واطل فقره وعرضه للفتن
يبقى يبقى التابعي الذي روى عن الصحابي هذا الحديث ادرك هذا الرجل الذي يكنى ابا سعدة وكان يجلس على الطرقات يغمز الجواري. تخيل بقى واحد سنه تسعين خمسة وتسعين سنة لما تمر عليه بت تقول لها نزرة يا جميل والكلام ده
يعني حاجة حاجة سيئة جدا فاذا قيل له كيف اصبحت قال رجل شيخ كبير مفتون اصابتني دعوة سعد. هم. طيب اللي حصل ان عمر بن الخطاب عزل سعدا هي دي السياسة الشرعية
سعد ابن ابي وقاص عزله عمر لتهمة لم تثبت على سعد كمال ووجهة النظر عمر ابن الخطاب انني لا اترك رجلا عليه مغمز حتى وان لم يكن المغمز صحيحا. وعندي رجال اخرون ليس عليهم مغمز. هم
ولما يكون عمر بن الخطاب يصل بدقته وحسمه الى هذا الحد يبقى ما فيش حد ممكن يطمع اطلاقا في الانحراف وولى الكوفة من هو دون سعد في المنزلة. والمرتبة ولما آآ عمر بن الخطاب لما طعن طعن
وآآ خلاص سيموت بدأ يوصي وضع التقرير في سعد لوحده لم ينص على احد الا سعد ابن ابي وقاص قال ان اصابت الامرأة سعدا مزاك فاني لم اعزله والا فليستعن به ولي الامر
فاني لم اعزله عن عجز ولا خيانة لما هو لا عاجز ولا خائن. لماذا عزله عمر حتى لا يطمع الناس في الانحراف ازا كان ابنه وهو بيوصي عمر الخطاب بيوصي وهو بيموت يعني
الجماعة اهل الشورى قال وليحضركم عبدالله بن عمر وليس له في الامر شيء يعني ما يورثنيش ما ياخدش الحكم من بعدي التسلية له ابوه مطعون وابوه ميت فلما يبقى في وسط هؤلاء يقوم يعني ايه
نفسه تستريح قليلا حتى ان عمر ابن الخطاب آآ آآ منع يعني قال لاهله اول ما تولى الخلافة قال لاولاده ولقرابته ان الناس ينظرون اليكم كنظر الطير الى اللحم فاذا بلغني انحرافا احد منكم لافعلن به كذا وكذا
نعم ودي كانت سيرة عمر حتى مع عبد الله ابن عمر. لما لقى آآ ابن عمر بدأ يتاجر ويبقى عنده فلوس والكلام دهوت الناس هتتكلم تقول ان ابن عمر استثمر سمعة ابيه. مم يكون ابن امير المؤمنين هتتفتح له كل الابواب
ما فيش حد هيقول لأ اطلاقا. كل الابواب هتتفتح فجاب ابنه عبد الله ابن عمر في ليلة من لياليه وقال يا عبدالله قال لبيك يا امير المؤمنين قال ارأيت ان عرض ابوك على النار
اكنت تفتديه باربعين الفا قال اي والله فقال له اخرج هذا فاني مخاصم طيب ده اللي انت عايز تطلعه من من عبدالله بن عمر ده كسبه بالتجارة. وعبدالله بن عمر المعروف ورعه وتقواه والكلام دهوت. وان لو فيه درهم حرام في
مئة درهم حلال بيقوم مضحي بالكل فيقوم يقول له لو ابوك هيدخل النار وقيل لك يا بني ادفع اربعين الف وهنطلع ابوك من النار. تدفعهم ولا لا؟ قال له ادفعهم. قال له طلع الاربعين الف دول
لحتى لا حتى لا يظن احد ان ابن عبد الله ابن عمر استثمر آآ وظيفة ابيه هو خليفة وامير المؤمنين. فالنهارده الحاكم كما قلت ينبغي ان يعني اقيم شرع الله عز وجل في الارض
هيبقى بقى الطرف الاخر. هم وهو اللي رايح ينتخب ايوة وده هيكون اخر سؤال بقى دلوقتي عشان الوقت انتهى للاسف آآ يوم السبت التعديلات الدستورية الناس تروح تقول نعم ولا لأ
والله هو انا آآ آآ في في ذات نفسي لما شفت المواد شفت تعديلها انا الحقيقة متوقف المسألة دي في خصوصي نفسي يعني انا لن ازهب ابدا ولن اقول لا لان هذا كله لا يرضيني
لكن انا لما شفت التعديلات اصل المادة والتعديل وجدت انهم يعني خففوا من سوءها يعني التعديلات الحاصلة دي اخف في السوق هي سيئة لكنها اقل سوءا من ما مضى وليس يعني في ايدينا ان نفعل اي شيء
فاحنا دلوقتي امام مضرة اعظم ومضرة اخف بقليل انا الحقيقة يعني لا اجرم ولا اؤثم من يذهب ويقول نعم في في المسألة دي. وان كنت انا في خاصة نفسي متوقف ولن آآ يعني آآ
لن اقول نعم ونحن نقول نعم حبا لحضرتك. بارك الله فيك. وجزاك الله كل خير. واشكرك شكرا جزيلا عميقا على هذه الحلقة الماتعة. وان كان طبعا في مجموعة من الاسئلة
الكثيرة اه لم تطرح لعلها تطرح في لقاء قادم بازن الله. ان شاء الله. باسم جميع مشاهدي قناة الناس والقنوات التي انضمت الينا. نشكرك شيخنا الحبيب شكرا جزيلا. الله يخليك
كما اتوجه بخالص الشكر والتقدير والتحية والترحاب. لاخي الكريم الاستاز علي سعد رئيس مجلس ادارة قناة الناس. وجميع العاملين في هذه القناة المباركة والتي اتمنى لها المزيد من التوفيق والسداد. واشكركم جميعا مشاهدينا والشكر لمخرجنا الاستاز احمد عبدالله. استودعكم الله والسلام عليكم
ورحمة الله وبركاته